CELEX: 22018D1774
Language: el
Date: 2017-02-03 00:00:00
Title: Απόφαση της Μεικτής Επιτροπής του ΕΟΧ αριθ. 40/2017, της 3ης Φεβρουαρίου 2017, για την τροποποίηση του παραρτήματος XIII (Μεταφορές) και του πρωτοκόλλου 37 (που περιλαμβάνει τον κατάλογο ο οποίος προβλέπεται στο άρθρο 101) της συμφωνίας για τον ΕΟΧ [2018/1774]

22.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 297/51
               
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
         αριθ. 40/2017
         της 3ης Φεβρουαρίου 2017
         για την τροποποίηση του παραρτήματος XIII (Μεταφορές) και του πρωτοκόλλου 37 (που περιλαμβάνει τον κατάλογο ο οποίος προβλέπεται στο άρθρο 101) της συμφωνίας για τον ΕΟΧ [2018/1774]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Η απόφαση (ΕΕ) 2016/566 της Επιτροπής, της 11ης Απριλίου 2016, σχετικά με τη σύσταση διευθύνουσας ομάδας υψηλού επιπέδου για τη διακυβέρνηση του ψηφιακού συστήματος και υπηρεσιών στον τομέα της ναυτιλίας και για την κατάργηση της απόφασης 2009/584/ΕΚ (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Για την ορθή εφαρμογή της, το πρωτόκολλο 37 της συμφωνίας για τον ΕΟΧ πρέπει να τροποποιηθεί ώστε να συμπεριλάβει τη διευθύνουσα ομάδα υψηλού επιπέδου για τη διακυβέρνηση του ψηφιακού συστήματος και υπηρεσιών στον τομέα της ναυτιλίας που συστάθηκε με την απόφαση (EΕ) 2016/566 της Επιτροπής, το δε παράρτημα XIII πρέπει να τροποποιηθεί προκειμένου να προσδιοριστούν οι διαδικασίες σύνδεσης με την εν λόγω ομάδα.
                  
               
                     (3)
                  
                  
                     Το παράρτημα XIII και το πρωτόκολλο 37 της συμφωνίας για τον ΕΟΧ θα πρέπει επομένως να τροποποιηθούν αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το κείμενο του σημείου 55αβ (απόφαση 2009/584/ΕΚ της Επιτροπής) του παραρτήματος XIII της συμφωνίας ΕΟΧ αντικαθίσταται από το ακόλουθο κείμενο:
            
               «32016 D 0566: Απόφαση (ΕΕ) 2016/566 της Επιτροπής, της 11ης Απριλίου 2016, σχετικά με τη σύσταση διευθύνουσας ομάδας υψηλού επιπέδου για τη διακυβέρνηση του ψηφιακού συστήματος και υπηρεσιών στον τομέα της ναυτιλίας και για την κατάργηση της απόφασης 2009/584/ΕΚ (ΕΕ L 96 της 12.4.2016, σ. 46).
               Λεπτομέρειες συμμετοχής των κρατών ΕΖΕΣ σύμφωνα με το άρθρο 101 της συμφωνίας:
               Κάθε κράτος ΕΖΕΣ μπορεί, σύμφωνα με το άρθρο 4 της απόφασης (ΕΕ) 2016/566 της Επιτροπής, να ορίσει πρόσωπο που θα συμμετέχει ως παρατηρητής στις συνεδριάσεις της διευθύνουσας ομάδας υψηλού επιπέδου για τη διακυβέρνηση του ψηφιακού συστήματος και υπηρεσιών στον τομέα της ναυτιλίας.».
            
         
         
            Άρθρο 2
            Το κείμενο του σημείου 34 (Διευθύνουσα ομάδα υψηλού επιπέδου για το σύστημα SafeSeaNet) του πρωτοκόλλου 31 της συμφωνίας για τον ΕΟΧ αντικαθίσταται από το ακόλουθο κείμενο:
            
               «Η διευθύνουσα ομάδα υψηλού επιπέδου για τη διακυβέρνηση του ψηφιακού συστήματος και υπηρεσιών στον τομέα της ναυτιλίας [απόφαση (ΕΕ) 2016/566 της Επιτροπής].»
            
         
         
            Άρθρο 3
            Τα κείμενα της απόφασης (ΕΕ) 2016/566 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 4
            Η παρούσα απόφαση αρχίζει να ισχύει στις 4 Φεβρουαρίου 2017, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
         
         
            Άρθρο 5
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 3 Φεβρουαρίου 2017.
            
               
                  Για τη Μεικτή Επιτροπή του ΕΟΧ
               
               
                  Ο Πρόεδρος
               
               Claude MAERTEN
            
         
         
            (1)  ΕΕ L 96 της 12.4.2016, σ. 46.
         
            (*1)  Δεν έχουν αναφερθεί συνταγματικές απαιτήσεις.